લક્ષ્મીકાંતે કારકિર્દીની શરૂઆત શંકર જયકિસનના સાજિંદા તરીકે કરી તો પ્યારેલાલે સી. રામચંદ્ર સાથે કામ શરૂ કર્યું. કાળક્રમે લક્ષ્મીકાંત પ્યારેલાલ બન્ને કલ્યાણજી આણંદજીના મુખ્ય સહાયક બની રહ્યા. જો કે સાજિંદા બનવા પહેલાં લક્ષ્મીકાંતે ગુજરાતી ફિલ્મ ‘જોગીદાસ ખુમાણ’, મરાઠી ફિલ્મ ‘ભક્ત પુંડલિક’ અને હિંદી ફિલ્મ ‘આંખે’, ‘શાદી કી રાત’ જેવી થોડી ફિલ્મોમાં બાળકલાકાર તરીકે અભિનય પણ કરેલો. સાજિંદા થયા પછી લક્ષ્મી-પ્યારે ગાઢ દોસ્ત બની રહ્યા અને પોતે જે જે સંગીતકાર સાથે કામ કર્યું તેની ખૂબી-ખામીનો ઝીણવટપૂર્વક અભ્યાસ કરતા. પાછળથી તેમને એ અનુભવ ખૂબ કામે લાગ્યો.